[pic] | КОМИСИЯ НА ЕВРОПЕЙСКИТЕ ОБЩНОСТИ |

Брюксел, 29.1.2008

COM(2008) 52 окончателен

2006/0197 (COD)

СЪОБЩЕНИЕ ОТ КОМИСИЯТА ДО ЕВРОПЕЙСКИЯ ПАРЛАМЕНТ съгласно член 251, параграф 2, алинея втора от Договора за създаване на ЕО относно

общата позиция на Съвета за приемане на предложение за регламент на Европейския парламент и на Съвета относно създаване на Европейски институт за иновации и технологии

2006/0197 (COD)

СЪОБЩЕНИЕ ОТ КОМИСИЯТА ДО ЕВРОПЕЙСКИЯ ПАРЛАМЕНТ съгласно член 251, параграф 2, алинея втора от Договора за създаване на ЕО относно

общата позиция на Съвета за приемане на предложение за регламент на Европейския парламент и на Съвета относно създаване на Европейски институт за иновации и технологии

1. ХРОНОЛОГИЯ НА ПРОЦЕДУРАТА

Дата на предаване на предложението на Европейския парламент и на Съвета [(COM/2006/604/окончателен 2006/0197/(COD)] | 20 октомври 2006 г. |

Дата на становището на Европейския икономически и социален комитет: 2007/C 161/06 | 14 март 2007 г. |

Дата на приемане на общ подход (док.11058/07) | 25 юни 2007 г. |

Дата на становището на Европейския парламент на първо четене: | 26 септември 2007 г. |

Дата на приемане на политическо споразумение: | 23 ноември 2007 г. |

Дата на приемане на общата позиция: | 21 януари 2008 г. |

2. ЦЕЛ НА ПРЕДЛОЖЕНИЕТО НА КОМИСИЯТА

В контекста на Лисабонската стратегия Европейският институт за иновации и технологии (ЕИТ) е нова инициатива, предназначена да засили иновационния капацитет на Съюза и държавите-членки, като събере заедно най-изявените действащи лица в триъгълника на познанието. Институтът ще играе ролята на флагман в областта на високите иновационни постижения и ще служи за образец по начина, по който съчетава академичната, научноизследователската и стопанската сфери, така че да даде възможност на Европа да посрещне по-ефективно предизвикателствата на глобализираната, основана на знанието икономика. Той ще бъде организиран на основата на „Общности на знанието и иновациите“ (форми на партньорство между университети, научноизследователски организации, дружества и други заинтересовани в процеса на иновации страни). Те ще бъдат ръководени, координирани и оценявани от Управителен съвет, съставен от първокласни фигури от академичните, научноизследователските и стопанските общности. Заангажирането на бизнеса на всички стратегически и оперативни равнища е ключов елемент на инициативата.

3. КОМЕНТАРИ ОТНОСНО ОБЩАТА ПОЗИЦИЯ

3.1 Общ коментар на общата позиция

Текстът на общата позиция се вписва, по същество и в значителна степен, в предложението на Комисията и следователно може да получи пълна подкрепа.

3.2 Споразумение на етапа на обща позиция

Общата позиция е резултат от интензивни междуинституционални преговори, последвали предложението на Комисията за преразглеждане на финансовата рамка от 19 септември 2007 г., както и приемането на резолюция относно ЕИТ от Европейския парламент на 26 септември 2007 г.

В този контекст, на неофициални и технически срещи бяха очертани пътища за постигането на компромис по редица неразрешени законодателни въпроси. Успоредно с това в контекста на бюджетната процедура за 2008 г. в рамките на Бюджетната комисия на Съвета и между двата клона на бюджетния орган бяха водени дискусии относно финансирането на ЕИТ (и Галилео).

На 20 ноември 2007 г. председателката на Комисията по промишленост, изследвания и енергетика г-жа Ангелика Ниблер потвърди съгласието на парламента с текста, приет от Комитета на постоянните представители на 14 ноември 2007 г. и декларацията на Комисията (при условие че се постигне споразумение за финансиране на ЕИТ – вж. по-долу).

Петък, 23 ноември 2007 г. Съветът по конкурентоспособност постигна политическо съгласие за създаването на ЕИТ. На същия ден Съветът и Европейският парламент постигнаха съгласие относно финансирането на Галилео и ЕИТ, като за периода 2008-2013 г. 309 млн. EUR бяха заделени за ЕИТ.

Главните въпроси на преговорите, по които беше постигнато съгласие, бяха:

Образователното измерение: Очерта се консенсус относно определението на висшите училища и на степените и дипломите.

Участието на ОЗИ в общностните програми: (съображение 17 и член 14)

Текстът на член 14 беше редактиран, за да се избегне създаването на очаквания, че всички административни разходи на ОЗИ, които може да са значителни, ще бъдат покривани по необходимост със средства от бюджета на Общността.

Определението на държави-участнички (член 2, определения): С общо съгласие, в отговор на предложението на ЕП, думата „ европейски“ беше заличена, като същевременно европейското измерение беше засилено в член 7, параграф 3.

Обозначението „ЕИТ“ (съображение 12 и член 8): Беше постигнат компромис между позициите на ЕП и Съвета (задължителна спрямо доброволна употреба).

Понятието за „пилотен етап“ (съображение 24 и член 19): заменено с „първоначална фаза“ .

Областите на действие на първите ОЗИ (съображение 24): В отговор на искане на Парламента Съветът се съгласи да добави в съображение 24 „възобновяема енергия“ и „следващото поколение информационни и комуникационни технологии“ .

В отговор на искането на Парламента периодът за избор на първите ОЗИ (съображение 24 и член 18) беше съкратен на 18 месеца (предишен ( 24 месеца).

Оценка и преглед на Комисията на предложението (член 16, параграф 3) : Прието беше, че посочената възможност на Комисията за преглед на регламента „по целесъобразност“ ще бъде свързана с оценката на ЕИТ.

Установяване на структура за подкрепа (член 6 от приложението): По време на преговорите се очерта нуждата от разпоредба в регламента за подготовка за установяване на структура на подкрепа. Комисията, със съгласието на съзаконодателите, проучи различните възможности и смята, че най-добрият начин за действие е да се включи нов член в устава, който да ѝ позволи временно да взема законови и финансови решения от името на ЕИТ, до назначаването на председател от Съвета.

Идентификационен комитет (член 1 от устава): За да се подчертае „ad-hoc“ принципът при съставянето на Идентификационния комитет, прие се, че комитетът ще бъде използван единствено за назначаване на първите членове на Управителния съвет.

В отговор на искането на Парламента за по-открит и информативен процес на идентификация (по отношение на Парламента и Съвета), към протокола на Съвета беше добавена следната декларация на Комисията:

Комисията ще информира Съвета и ЕП относно номинирането на членове на Идентификационния комитет и неговия мандат.

Комисията ще информира Съвета и ЕП относно критериите на избор, които Идентификационният комитет ще използва за избора на първите членове на Управителния съвет, след една открита процедура на консултации.

Комисията ще информира без всякакво забавяне Съвета и ЕП относно резултата от изборния процес, проведен от Идентификационния комитет за назначаване на първите членове на Управителния съвет, както и от Управителния съвет ( за назначаване на последващи членове.

Комисията ще предостави на ЕП и Съвета едномесечен период за запознаване с резултата от изборния процес. След изтичането му Комисията ще назначи членовете на Управителния съвет.

Комисията ще информира Съвета и ЕП относно председателя, избран от Управителния съвет. След неговия/нейния избор може да последва размяна на мнения преди встъпването му/ѝ в длъжност.

4. ЗАКЛЮЧЕНИЕ

Общата позиция отговаря на целите на първоначалното предложение на Комисията. Следователно Комисията подкрепя текста.